Mèsego México 2010 mèsicensi Mèsego , el ze on stato de el Mèsego sentro-meridional. El konfina a sudovest ko el stato de Gerero, a ovest ko keło de Micoakan, a nord ko keło de Keretaro, a nordest ko keło de Ìđalho, a est ko kełi de Tlàhskała e Puebla, el konfina anka ko el stato de Morełos, ła so banda oriental ła sirkonda el distreto federal a ovest, nord e est. El ze okupà da un altopian ko altesa de sirka 2500 m, devidesto da ła kresta boskada de ła e de i Monti de łas Kruces inte na banda setentrional pi' basa e una meridional pi' alta.Ła banda setentrional ła jera okupada da un groso łago e ła ze onkora okupada da łagi pi' picenini e pałù.Ła banda meridional ła ze okupada da i vulkani Popokatétepl, Istaksìhuatl e Nevado de Tołuka. I fiumi prinsipałi i ze el Balsas, el Łerma e el Panuko. El ga klima tenperà subùmedo , ke a el sud el pasa a kaldo subùmedo ; inte łe sime pi' alte el pol diventar umedo kontinental, e konsentir ła prezensa de neve. Oltre a ła kavedal Tołuka, łe sità pi' inportanti łe ze Ekatepek de Morełos, Nezahualkóiotl, e Naukalpan de Huares, tute inte ła area metropułitana de Sità de el Mèsego. El ga na ekonomia prevałentemente łigada a łi servisi komersiałi e finansiari. Inportante ła ze ła florikoltura. Łe ge ze industrie ałimentari, siderurgege, mekanege, tesiłi e kimege.